I 
Uti fundamentum cognitionis corporum mixtorum praebet partium con¬ 
stituentium notitia, simili modo solida corporum organicorum scientia 
partium organicarum, secundum numerum, figuram, situm, proportio¬ 
nem, exigit cognitionem. His enim corporum naturalium notis ipsa distin¬ 
guimus, similium observatione in cohortes, familias, classes, genera, cet. 
systema constituentia redigimus. Hac ipsa vegetabilium pervestigatione ma¬ 
gis accurata recentiorum industria Botanices scientiam ad hunc, quo 
gaudet, gradum perfecit. 
Egregie itaque Gessnerum nostrum de ista scientia promeritum esse, 
nemo, ut puto, inficiabitur, cum ipsius opus botanicum, in cujus edi¬ 
tione allaboro, satis ostendat, ipsum eadem, indefessi quidem laboris non 
minus, quam utilitatis plena ratione, vegetabilium regnum perscrutatum 
fuisse. 
Qui amplitudinem operis hujus phytographici perpendet, illud omnis 
erroris immune non expectabit. Aequi judices, memores difficultatum, 
quibus tale coeptum eo inprimis tempore, quo in illo occupatus erat Gessne- 
RUS noster, premi oportuit, erroribus qui subrepserunt, veniam dantes, 
aeque de isto opere judicabunt, illudque luCe non minus dignum aestima¬ 
bunt. Non modo enim delineationes plantarum ex pretiosis, partim raris- 
simis operibus botanicis depromtas continet,' et hactenus exquisitam col¬ 
lectionem iconum plantarum, quas vivas examinandi copia deerat, sistit $ 
qua quidem in re doleo, quod fontes, e quibus hausit vir cel. nusquam 
annotati, et proin saepe saepius mihi plane incogniti sint. 
